CELEX: 22016D2203
Language: mt
Date: 2015-06-11 00:00:00
Title: Deċiżjoni tal-Kumitat Konġunt taż-ŻEE Nru 168/2015 tal-11 ta' Ġunju 2015 li temenda l-Anness XX (Ambjent) għall-Ftehim ŻEE [2016/2203]

15.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/68
               
            DEĊIŻJONI TAL-KUMITAT KONĠUNT TAŻ-ŻEE
      Nru 168/2015
      tal-11 ta' Ġunju 2015
      li temenda l-Anness XX (Ambjent) għall-Ftehim ŻEE [2016/2203]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Deċiżjoni ta' Implimentazzjoni tal-Kummissjoni 2014/431/UE tas-26 ta' Ġunju 2014 dwar formati għar-rappurtar dwar il-programmi nazzjonali għall-implimentazzjoni tad-Direttiva tal-Kunsill 91/271/KEE (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Deċiżjoni ta' Implimentazzjoni 2014/431/UE tħassar id-Deċiżjoni tal-Kummissjoni 93/481/KEE (2), li hija inkorporata fil-Ftehim ŻEE u li konsegwentement trid titħassar skont il-Ftehim ŻEE.
               
            
                  (3)
               
               
                  L-Anness XX mal-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      It-test tal-punt 13a (id-Deċiżjoni tal-Kummissjoni 93/481/KEE) tal-Anness XX tal-Ftehim ŻEE qed jiġi mibdul b'dan li ġej:
      
         “32014 D 0431: Deċiżjoni ta' Implimentazzjoni tal-Kummissjoni 2014/431/UE tas-26 ta' Ġunju 2014 dwar formati għar-rappurtar dwar il-programmi nazzjonali għall-implimentazzjoni tad-Direttiva tal-Kunsill 91/271/KEE (ĠU L 197, 4.7.2014, p. 77).”
      
      Artikolu 2
      It-testi tad-Deċiżjoni ta' Implimentazzjoni 2014/431/UE bil-lingwa Iżlandiża u b'dik Norveġiża, li se jkunu ppubblikati fis-Suppliment ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-12 ta' Ġunju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta' Ġunju 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 197, 4.7.2014, p. 77.
      
         (2)  ĠU L 226, 7.9.1993, p. 23.
      
         (*1)  Ma huma indikati l-ebda rekwiżiti kostituzzjonali.